cyanic-selkie/wikianc huggingface dataset:
Zea mays
Zea mays (binomen a Linnaeo anno 1753 statutum), Latinitate communi zea seu maizium (Hispanice maíz, a lingua Taino mahiz), est gramen familiae Poacearum, frumentum ab Indis in Mexico australi temporibus praehistoricis, abhinc annorum 10 000 fere, primum excultum. Foliaceae plantae caulis inflorescentias pollenaceas separatasque inflorescentias ovuliferas (spicas) parit, quarum nuclei sunt semina.
Nuclei, botanice fructus habita, ut holus vel amylum in arte coquinaria adhibentur. Olmeci et Maiae permultas varietates maizii, et molitas et per nixtamalizationem commutatas, coquere solebant. A medio fere millennio tertio a.C.n., maizium per multum Americae excolebatur. Tota regio retia commercii condidit in residuo et varietatibus messium maizi posita. Exeunte saeculo XV ineunteque XVI, cum America ab Europaeis colonizata esset, exploratores mercatoresque maizium ad Europam importabant, quod in alias civitates introducebant. Cultura maizii ad cetera quoque loca mundi extensa est, quod sub diversis caelis crescit. Varietates saccharo plenae, maizium dulce appellatae, pro cibo humano usitate excoluntur, dum varietates maizii agrestis pro victu animalium sunt. E granis Zeae maydis varietatis evertae maizium inflatum praeparatur.
Maizium ad usus plures per confectionem paratur. Mesoamericani varias potiones et pultes e maizio faciunt, inter quas balché,, ,.
Petrus Beneventanus
Petrus Beneventanus vel Duacensis (mortuus anno 1219/1220) fuit cardinalis, iuris canonici eruditus et legatus apostolicus papae Innocentii III. Anno 1209 vel 1210 edidit collectionem decretalium Innocentii ("Compilatio tertia"); cuius iussu anno 1215 Concilio Montepessulanensi praesedit ad expeditionem sacram in Albigenses fovendam. Inde Iacobum Aragonensem ad Cataloniam duxit.
Marcus Frauenfelder
Marcus Frauenfelder est bloggator, scriptor, pictor, et diurnarius Americanus, anno 1960 natus est. Ille est editor primus apud periodico MAKE, et coeditor blog gregis Boing Boing. Anno 1988, cum Carla Sinclair, commentarios periodicos imagines bOING bOING condidit, et fuit editor eius ad finem anno 1997. Scripti eius a Guillelmo Idol inventi sunt, qui Frauenfelder de musica Cyberpunk consuluit.
Frauenfelder fuit editor apud periodico Wired annis 1993 — 1998.
Culpa (animi motus)
Culpa est experientia cognitiva vel animi motus quae fit cum homo credat vel intelligat, iuste aut perperam, se suas morum normas in discrimen vocavisse aut universales moralitatis normas violavisse, atque ergo ei esse moralem illius facinoris curam magni momenti. Culpa cum notione paenitentiae arte coniungitur.
In litteris
Culpa in litteris est praecipuum multorum operum artis argumentum, inter quae East of Eden ('Ad orientem Paradisi'), mythistoria Ioannis Steinbeck; Scelus et poena, mythistoria Theodori Dostoevskij; A Streetcar Named Desire, ludo Tennessee Williams; Macbeth, ludo Gulielmi Shakesperii; ac "The Tell-Tale Heart" et "The Black Cat" fabulis Edgari Allan Poe. In Les Mouches ('Muscis') ludo Ioannis Pauli Sartre, Furiae antiquitatis classicae, formam muscarum suscipientes, morbidas strangulantísque culpae neuroticae vires significant, quae nos ad potestatem imperiosam vel ab una factione dominatos alligant.
Culpa est praecipua thema in multis operibus Nathanielis Hawthorne, resque studii paene universalis scriptorum mythistoriarum qui vitam internam secretasque sociales indagant.
Anathema
Anathema (Graece: forma hellenistica et hodierna: ανάθεμα, forma classica ἀνάθημα) est damnatio ecclesiastica excommunicatione severior.
Significationes verbi
Significatio originalis est "collocatum" sive "positum" (Nomen ad verbum ανατιθημι). Inde ad notionem "donarium deo in templo positum" et amplius ad deo traditum", "veniae sive irae dei traditum (in Septuaginta).
Formula ἀνάθεμα ἔστω sive anathema sit, i.e. (Deo) traditus sit!, in Novo Testamento pluries invenitur (Gal 1,8; 1 Cor 12,3 [de Iesu dicta]; 1 Cor 16,22; Rom 9,3).
Etsi formulae "Deo tradere" originaliter notiones et benedictionis et damnationis insitae sunt, iam in Septuaginta et imprimis in Novo Testamento praecipue damnationem, i.e. anathemizati a Dei praesidio separationem, qui Dei iudicio traditur, significat. Ita verbum in lingua ecclesiae (vide: Lingua Latina Ecclesiastica receptum est.
Historia
Anathema a temporibus Novi Testamenti erat ratio consilii, cum in ecclesia haeresis (cf. Gal 1,8) aut peccatum grave voluntate paenitentiae carente (cf. 1 Cor 5,12s.) exstitit.
A Concilio Eliberritano (circa annum 306) damnationes conciliorum formula anathematis edictae sunt.
In Lingua Latina Ecclesiastica verbum secundum Gal 1,8 terminus technicus est pro ea excommunicatione, quam ecclesia haereticis et iis, qui oboedientiam recusaverunt, comminatur. Hac sententia anathema non solum ab ecclesia, sed etiam a Deo separat. Anathema secundum Pontificale Romanum forma sollemni dictum est (c. 2257 §2 CIC/1917), quod autem postea (CIC/1983) receptum non est.
Anathema a multis papis saepissime ad res saeculares impetrandum adhibitum iam Medio Aevo notam religiosam et inde vim amisit.
In litteris Concilii Vaticani Secundi anathema adhibitum non est. Etiam hodiernus Codex Iuris Canonici (CIC/1983) anathema (aliter ac excommunicationem) nescit.
Ariosoma balearicum
Ariosoma balearicum est anguilla familiae Congridarum. Contra nomen de Baliaribus deductum, haec species piscis inveniri potest per Mare Mediterraneum et in orientali Oceano Atlantico a Portugallia ad Angoliam, occidentali Oceano Atlantico a Carolina Septentrionali ad Sinum Mexici, Oceano Indico, et Mari Rubro, ubique supra 700 m alta.
Corpus est elongatum, colore griseo-brunneo, ore parvo, pinna pelvica ascendenti, pinna dorsali ex pinnis pectoralibus orienti, corpusque per omne patenti, pinnis dorsali analique margine nigro. Ad circa 50 centimetra longum crescit.
Consuetudine, haec anguilla est nocturna; interdiu se sub harena vel in foraminibus in scopulis curalii celat. Crustaceis aliisque piscibus vescitur.
Curtius Waldheim
Curtius Waldheim (Theodisce: Kurt Waldheim; natus apud Sankt-Andrä-Wördern iuxta Vindobonam die 21 Decembris 1918; mortuus die 14 Iunii 2007), alumnus Academiae Diplomaticae Vindobonensis, fuit quartus Consociationis Nationum secretarius generalis, inter annos 1972 et 1981, et praeses Austriae ab anno 1986 usque ad 1992. Famosus est etiam quia in libro commentariorum de vita sua Im Glaspalast der Weltpolitik (anno 1985 edito), finxit se ab exercitu Germanico discessisse anno 1942, sed re vera in Graecia, Albania, et Bosnia ut interpres 1945 usque militavit.
Corpus est in Mediis Sepulcris Vindobonae humatum.
Pinophyta
Pinophyta sunt divisio plantarum. Pinus halepensis et Taiwania cryptomerioides exempli gratia ad divisionem pinophytarum pertinent.
Margarita Honecker
Margarita (Theod. Margot) Honecker (nata 17 Aprilis 1927 Salinis Saxonicis nomine Margareta Feist; mortua Iacobopoli Chiliae die 6 Maii 2016) fuit politicarum rerum perita Rei publicae Democraticae Germanicae et uxor Erici Honecker, capitis Consilii Rei Publicae Democraticae Germanicae.
Iuventus et munus
Pater eius sutor, mater opifex erat, quae anno 1940 mortua est. Margarita tirocinium mercatoris fecit et telephonista laboravit.
Vita publica
Anno 1945 Honecker sodalis Factionis Communisticae Germanicae et Iuventutis Theodiscae Liberae, foederis iuvenum Communistarum Zonae Sovieticae et deinde Rei publicae Democraticae Germanicae, facta est. Brevi tempore inter regentes huius foederis accepta est. Hoc tempore et Ericum Honecker cognovit atque eius amata facta est. Postea Honecker divortium cum prima uxore fecit et anno 1953 Margaritam in matrimonium duxit. Ipsa ab anno 1949 legata Camerae Popularis electa est et ad finem dictaturae anno 1989 mansit. Ab anno 1963 Administra Institutionis Publicae erat et liberos omnibus modis ideologia communistica erudire nitebatur. Itaque anno 1978 in scholis RDG pueri ut puellae doctrinam militarem (Wehrkunde) ediscere coacti sunt, quamquam ecclesiae id negabant.
Zelus
Zelus (Graece ζήλος), sive zelotypia,  plerumque est cogitationes vel sensus instabilitatis, timoris, et anxietatis ob inopiam possessionum. Qui affectus in uno aut pluribus animi motibus consistere potest, sicut in ira, stomacho, imparitate, inopia, vel fastidio. Ab invidia distinctus primum erat, sed in nonnullis linguis, exempli gratia Anglica, significationes amborum vocabulorum plerumque commiscentur.
Margarita Honecker
Casus et exilium
Anno 1989, cum cives RDG dictaturam communisticam tollerent, Margarita Honecker omnes magistratus amisit: 2 Novembris 1989 aministra se recessit. Anno 1990 criminum politicorum accusata una cum marito Moscoviam fugit, postea, cum Ericus in Germaniam traderetur, anno 1992 in Chiliam fugit, ubi filia eorum vixit. Anno 1993 etiam Ericus eo venit, postquam iudicium in eum ob malam valetudinem finitum est. Initio anni 1994 Ericus mortuus est, sed Margarita usque ad mortem suam Sanctiacobi vixit.
Zelus
Zelus est usitata experientia in coniunctionibus humanis, qui etiam in infantulis quinque menses habentibus videtur. Alii investigatores affirmant zelum esse proprietatem universam, quae in omnibus culturis invenitur. Alii autem docent expressionem zelotypiae esse cuique culturae unicam.
Zelus aut suspiciosus aut reactivus esse potest, et saepe per seriem animi motuum vehementium et tenacium confirmatur aut adeo augetur, atque universa hominum experientia concipitur. Psychologi nonnulla exemplaria ad rationes zelotypiae investigandas proposuerunt, et res quae zelotypiam efficiant inveniuntur. Sociologi probaverunt fides aestimationesque culturales partes magni momenti agere in rebus quae zelotypiam iniciant determinandis et quomodo zelotypia in societate humana accepta sit. Biologi res vicissim inveniunt quae expressionem zelotypiae praeter conscientiam afficere possunt.
Artifices zelotypiam diu indagaverunt in photographematibus, picturis, pelliculis, carminibus, ludis scaenicis, poematibus, et libris, ac theologi religiosas zelotypiae sententias secundum scripturas eorum fidum praebuerunt.
Quia Gulielmus Shakesperius green-eyed monster ('monstrum oculis viridibus'), verba Anglica, ad zelotypiam insigniter adhibuit, color viridis cum zelotypia coniungitur, ex quo locutio zelotypiá viridis deducitur.
Ritus Antiochenus
Ritus Antiochenus est forma liturgica Patriarchatus Antiocheni et ecclesiarum ex eo ortarum: Ecclesia Orthodoxa Antiochena Syrorum (parte Indica inclusa), Ecclesia Syro-Malankara Orthodoxa, Ecclesia Syro-Catholica et Ecclesia Syro-Malankara Catholica. Etiam Ritus (vel Liturgia) Syrorum Purus sive Occidentalis appellatus a Ritu Chaldaico sive Ritu Syrorum Orientali distinguendus est.
Ecclesia Orthodoxa Antiochena Syrorum, Patriarchatus Antiochenus Chalcedonensium, Ritum Antiochenum paulatim paene ex toto cum Ritu Byzantino commutavit. Primo interpretatione Syrica celebrari solebat, Aevo Novo plerumque Lingua Arabica.
Patriarchatus Hierosolymitanus propriam liturgiam iam Medio Aevo deseruit Ritum Byzantinum suscipiens. Reliquiae Liturgiae Veteris Hierosolymitanae a liturgiae peritis colliguntur, sed nondum penitus indagatae sunt.
Ritui Antiocheno valde propinquus est Ritus Syro-Maroniticus, liturgia Maronitarum.
Liturgia Syriaca et Liturgia Maronitica una Liturgias Syro-Occidentales formant.
Drusus
Drusus cognomen Romanum erat.
Georgius Orelli
Georgius Orelli (natus Airolo in Helvetiae pago Ticino die 25 Maii 1921; mortuus die 10 Novembris 2013) fuit scriptor et poeta Helveticus fabularum mythistoriarumque. Anno 1990 operum omnium eius gratia Praemium Schiller et anno 2002 operis Il collo dell'anatra gratia Praemium Bagutta accepit.
Sophia Wilmès
Sophia, vulgo Sophie Wilmès (Elselae nata die 15 Ianuarii 1975) est politica Belgicae factionis et de anno 2019 ad annum 2020 prima ministra patriae erat.
Sophia Wilmès alumna est instituti artis diurnariae et universitatis Sancti Ludovici Bruxellis in urbe. Erat consiliaria communalis Ucclae et scabina. Legata foederalis electa est anno 2014; anno sequenti ministra in rectione Caroli Michel facta est.
Rectio Caroli Michel iam sine fide parlamenti et ita rectio mere custodialis erat cum is praeses Consilii Europaei factus est. Sophia Wilmès prima ministra ei successit die 27 Octobris 2019, sed rectio sua custodialis remanebat. Denique die 19 Martii 2020 fidem parlamenti obtinuit ut discrimen morbi coronaviri gerat.
Die 1 Octobris 2020 in rectione successoris sui Alexander De Croo ministra rerum externarum facta est. A quo officio die 14 Iulii 2022 recedit ad interim, marito cancere cerebri graviter affecto.
Lucius Calpurnius Piso (consul 97)
Lucius Calpurnius Piso (nescimus, quando natus mortuusve sit) senator Romanus primo saeculo post Christum natum fuit. Praenomen fortasse et Gaius erat. Anno 97 Martio et Aprili consul suffectus erat. .
Versolarismus
Versolarismus (Vasconice: bertsolaritza; Hispanice: versolarismo) est modus canendi vasconicus, cum verso (bertsoa sing.; bertsoak pl.) comentitio et rhythmo fixo. Hi versus creati sunt circa annum 1800 et ab hoc anno usque ad bellum civile Hispanicum, Vascones versolarismum coluerunt saepe cum ludibus et certaminibus.
Ab anno 1989 sunt certamina internationalia poetarum versolarismi (Vasconice: bertsolari(a)) Franciae (Pagi Vasconici) et Hispaniae.
Isabella Comitatus
Isabella Comitatus (Anglice: Isabella County) est Michiganiae et ergo Civitatum Foederatarum Americae comitatus.
Carmen Maura
Carmen Maura (nata Matriti die 15 Septembris 1945) est actrix Hispanica, qui in multis pelliculis moderatoris cinematographici Petri Almodóvar. Antonius Maura Montaner qui fuit primus Minister Hispaniae bis avus eius erat.
Alwalkeria maleriensis
Alwalkeria maleriensis est genus dinosauriorium basalium saurischiorum ex Triassico Superiore Indiae. Ea fuit parva omnivorum bipedale.
Hoc reptile a Sankar Chatterjee anno 1987 primum Walkeria maleriensis appellatum est ut decus Alick Walker, notissimi palaeontologistae Britannici, et Formationis Maleri Andhra Pradesh Indiae, ubi fossilia huius dinosaurii inventa sunt; generico autem nomen a quodam bryozoo praeoccupato, novum nomen a Chatterjee et Ben Creisler anno 1994 excogitatum est.
Sua reliquia constant ex (partim) maxilla, mandibula, viginti quattuor vertebris, femore, astragalo, calva quattuor centimetra longa. Aliquibus proprietatibus (e.g., mandibulis), eoraptoris similis est.
Bruno Buchberger
Bruno Buchberger (natus die 22 Octobris 1942 Ponte Aeni) professor Austriacus mathematicae est. Bases Groebnerum de algorithmo sua inventionis sunt. Anno 1985 ipse periodicum scientificum computationis symbolicae (Journal of Symbolic Computation) condidit.
Craiova
Historia
Circa annum 400 a.C.n. hic oppidum Dacorum nomine Pelendava fuit. Romani hic castra condiderunt, quae in Tabula Peutingeriana invenitur. Craiova anno 1475 primo in actis descriptum est. Nomen Slavicum "Urbs Regis" significat. Craiova caput Valachiae fuit et ab anno 1858 ad Romaniam pertinet.
Iosco Comitatus
Iosco Comitatus  (Anglice:  Iosco County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 27339 incolae (anno 2000) sunt. Comitatus, cuius caput est urbs Tawas City, anno 1840 creatus est. In hoc comitatu minima pars incolarum haud Anglice domu (3.2 %) loquitur.
Jackson Comitatus (Michigania)
Jackson Comitatus  (Anglice:  Jackson County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 158,422 incolae (anno 2000) sunt. Comitatus, cuius caput est urbs Jackson, die 1 Augusti 1832 creatus est. In hoc comitatu a pars incolarum haud Anglice domu (4.4  %) loquitur.
Bilbaum
Bilbaum seu Bilvao (Hispanice: Bilbao, Vasconice: Bilbo) est urbs maxima Vasconiae et caput provinciae Biscaiae. Situm Bilbai est ad ripas Nervii fluminis. Adsunt Bilbao 345 474 incolarum (anno 2017).
Historia
Conditum est anno 1300, cum dominus Biscaiae Didacus Lupi de Faro novam urbem condere voluisset. Ita:
Urbs cognomina accepit: Muy noble, Muy leal e Invicta villa de Bilbao quod est "Nobilissima, Fidelissima atque Invicta villa Bilbai".
Ericus Mielke
Iuventus et munus
Pater eius faber erat, ipse gymnasium frequentavit, sed maturitatis testimonium non adeptus est. Annis 1924 - 1927 tirocinium mercatoris fecit.
Familia
Anno 1948 uxorem duxit et filium habuit.
Vita politica ante annum 1945
Anno 1925 sodalis Factionis Communisticae Germanicae (KPD) factus est. Deinde diurnarius diurni "Vexilli Rubri" laboravit. 9 Augusti 1931 Mielke cum aliis Berolini duos vigiles publicos necaverunt, quos inimicos communistarum duxerant. Itaque Mielke patriam fugit et Moscoviae deinde vixit. Ab anno 1933, cum Nazistae Germaniae rerum potiti sunt, Mielke noniam reverti potuit. Moscoviae tirocinium politicum et militare in schola Lenin fecit. Ab anno 1936 commissarius politicus in Bello Civili Hispanico contra homines, qui consilia communistarum negavissent, egit. Anno 1939, cum Factio Republicana Hispaniae victa esset in Franciam fugit et ibi a magistratibus anno 1940 captus est. Anno 1941 e castris fugit et clam nomine falso in Francia a Theodiscis occupata inter alia opifex silvarum vixit.
Officia in RDG
Anno 1945 in Germaniam, in Zonam ab Unione Sovietica occupata reversus est. Ibi iterum sodalis KPD factus et praeses vigilum Montis Lucis (Lichtenberg) Berolini nominatus est. Statim inimicos politicos communistarum persequi coepit. Ab anno 1946 sodalis novae Factionis Socialisticae Unitae Germaniae erat. Ab anno 1948 in magistratu Zonae Sovieticae rerum internarum laboravit et anno 1950 secretarius statalis in novo Ministerio Securitatis Rei Publicae factus est. Anno 1957 ipse administer huius ministerii factus est, quos ad mensem Novembrem 1989 administrabat. Hoc tempore, numerus vigilum clandestinorum, qui inimicos dictaturae communistae explorarent et acriter coercerunt, a 14.000 ad usque 91.000 aucta est. Multi alii cives interdum pro administerio laboraverunt. Annis 1958 - 1989 Mielke legatus Camerae Popularis fuit et anno 1976 inter duces SED electus est. Praeterea legatus militum promotus et phaleris plurimis - plus quam 300 - honoratus est.
Casus et finis Erici Mielke
Cum cives RDG anno 1989 dictaturam communistam tollerent, Mielke magistratus suos amisit: 7 Novembris consilium ministrorum RDG se recessit, 8 Novembris consilium regens SED. 13 Novembris Mielke primo et ultimo tempore in Camera Populari orationem habuit, dicens se omnes homines amare (Ich liebe doch alle ...). Quam orationem legati risu saepe interrumpebant. 17 Novembris e Camera Popularis dimissus est et 3 Decembris e SED. 7 Decembris a vigilibus captus et postea in iudicio accusatus est, sed non criminum multorum, quae administer commisisset, sed propter caedes anni 1931. Anno 1993 ad sex annos carceris damnatus est. Anno 1995 valetudinis causa liberatus est. Ad mortem in anno 2000 Berolini vixit.
Lingua Lydnevica
Exemplum
Pater Noster:
Gravelina
Gravelina sive Gravenengae sive Gravelinga (Francogallice Gravelines, Nederlandice Grevelingen) est commune 11473 incolarum (anno 2008) praefecturae Septentrionis in Franciae borealis regione Septentrione et Freto. est oppidum in Flandria Francogallica.
Geographia
Flumen Agnio ostium apud Gravelinam invenit quo in Manica influit.
Iosephus Reinhart
Iosephus Reinhart (natus die 1 Septembris 1875 Rüttenen SO, mortuus die 14 Aprilis 1957 Soloduri) fuit scriptor Helveticus germanophonus fabularum mythistoriarumque. In historiis faciendis dialecto Alemannica utebatur.
Gravelina
Res gestae
29 Iulii stylo vetere vel 8 Augusti stylo novo anno 1588 ad Gravelinam fuit pugna navalis inter armatam Hispanicam et classem Anglicam.
Iosephus Reinhart
Vita
Filius agricolae annis inter 1890 et 1894 seminarium paedagogorum erudiendorum frequentavit, antquuam magister Niedererlinsbach (anno 1894) et Schönenwerd in schola districtus fieret. Ex anno 1911 litteris Theodiscis historiaeque Berolini, Novicastri et Bernae studuit. Tunc annis inter 1912 et 1945 Soloduri in seminario paedagogico in Theodiscis operam dabat.
Reinhart scriptor
Anno 1897 primum opusculum Liedli ab em Land exaravit cui anno 1901 Gschichtli ab em Land sequebatur. Iodoco Winteler dialectologo et Sophia Hämmerli poeta populari instigantibus multa opera in dialecto Soloduro pago propria pepigit. Neque auxilium Othonis de Greyerz continuatum taceatur. Narrationes autobiographicae [velut Der Galmisbub (1922) et Dr Schuelheer vo Gummental (1925)] pueritiam, Doktor us der Sunnegass (1931) et Solothurnerlüt autem tensiones inter traditionem et epocham recentiorem ostendebant.
Kalamazoo Comitatus
Kalamazoo Comitatus  (Anglice:  Kalamazoo County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 238,603 incolae (anno 2000) sunt. Comitatus, cuius caput est urbs Kalamazoo, die 7 Maii 1830 creatus est. In hoc comitatu minima pars incolarum haud Anglice domu (6.7 %) loquitur.
Iosephus Reinhart
Reinhart scriptor
In lyrica Helvetica dialectali poemata eius Mis Müeti het mer brichtet, D'Zyt isch do et S het deheim e Vogel gsunge cantilenae sat populares factae sunt Casimiro Meister musicographo.
Reinhart etiam periodicum iuventuti dicatum Jugendborn condidit libros pueriles et vitas Helvetorum illustriorum scripsit.
Honores
Anno 1936 doctor honoris causa ab Alma Matre Bernensi declaratus est et anno 1952 Opus fundatum Helveticum pro Schillero nominatum ei praemium magnum adiudicavit.
Iron Comitatus (Michigania)
Iron Comitatus  (Anglice:  Iron County) est Michiganiae et ergo Civitatum Foederatarum Americae comitatus in Paeninsula Michiganensi Superiori cui 13138 incolae (anno 2000) sunt. Comitatus, cuius caput est urbs Crystal Falls, die 3 Aprilis 1885 creatus est. In hoc comitatu a pars incolarum haud Anglice domu (4.5 %) loquitur.
Keweenaw Comitatus
Keweenaw Comitatus  (Anglice:  Keweenaw County) est Michiganiae et ergo Civitatum Foederatarum Americae comitatus in Paeninsula Michiganensi Superiori cui 2301 incolae (anno 2000) sunt. Comitatus, cuius caput est urbs Eagle River, die 11 Martii 1861 creatus est. In hoc comitatu minima pars incolarum haud Anglice domu (4.4 %) loquitur.
Kent Comitatus (Michigania)
Kent Comitatus  (Anglice:  Kent County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 574335 incolae (anno 2000) sunt. Comitatus, cuius caput est urbs Grand Rapids, anno 1831 creatus est. In hoc comitatu decima pars incolarum haud Anglice domu (10.2 %) loquitur.
Cachoëirensis Australis
Cachoëirensis Australis (Lusitane: Cachoeira do Sul) est urbs in meridionali regione Brasiliae, urbs provinciae Fluvii Magni Meridionalis, et emporium magnum sedesque oeconomica et urbana.
Kalkaska Comitatus
Kalkaska Comitatus  (Anglice:  Kalkaska County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 16,571 incolae (anno 2000) sunt. Comitatus, cuius caput est urbs Kalkaska, anno 1871 creatus est. In hoc comitatu minima pars incolarum haud Anglice domu (1.8 %) loquitur.
Mirandula
Mirandula (Italiane Mirandola) est urbs Italica et commune 24 079 incolarum, in Mutinensi provincia regionis Aemilia-Romanae situm. Incolae Mirandulenses et Mirandulani appellantur.
Historia
Mirandula usque ad annum 1711, cum Ducatui Mutinae et Regii adiungeretur, comitatus liber fuit, qui ad familiam Piccam pertinebat. Inter comites huius familiae praeclarissimos fuit Ioannes Picus Comites Mirandulensis philosophus et scriptor. Die 20 Maii 2012, fortissimus terrae motus multa ex vicorum urbanorum et regionum propinquorum aedificiis deruit.
Fractiones
Cividale, Gavello, Mortizzuolo, Quarantoli, San Giacomo Roncole, San Martin Carano, San Martino Spino, Tramuschio.
Vasconia (territorium)
Vasconia (Vasconice: Euskal Herria) est territorium historicum ubi Vascones incolaverunt. Hodie, a partibus nationalisticis Vasconicis verba Euskal Herria est terra septem historicarum regionum, fere historicis areis Vasconicae linguae consentaneis, componitur. Hoc territorium quoque Vasconice vocatur Zazpiak Bat 'Septem unum (faciunt, sunt)'. Immo dicitur Pompaelonem caput Vasconiae esse.
Regiones inclusae in hoc territorio sunt tres provinciae Communitatis Autonomae Vasconicae cum Navarra et Pago Vasconico Francico. Vasconice, territoria Cispyrenaica vel Hispanica Hegoalde (id est, meridie regione) dicuntur, dum territoria Transpyrenaica vel Francica Iparralde (id est, septentrione regione). Hegoalde constat Alavam, Biscaiam, Ipuscoam atque Navarram. Iparralde constant Lapurdiam, Sulam et Navarram Inferiorem.
Attentio
Attentio, sive animus attentus, sive animi intentio,   est ratio cognitiva et moralis cum homo animum in certam informationis proprietatem intendit, aut subiectivam aut obiectivam, alias informationes quae percipi possunt neglegens. Quod est status excitationis, cum mens unicam rem inter varias res aut cogitationes possidet, in quo focalizatio, intentio conscientiae, actio maximi momenti est. Attentio etiam describitur allocatio finitorum rationum cognitivarum fontium.
Prima charta regis Edwardi
Prima charta regis Edwardi est una trium chartarum sub nomine regis Edwardi Confessoris in abbatia Westmonasteriensi servatarum. Textus in libris manu scriptis uno et viginti reperitur. Ab historicis recentioribus chartam spuriam, saeculo XII ineunte confectam, censetur.
De sede episcopali Exoniensi
Partis primae fons antiquissimus est documentum manu scriptum in Bibliotheca Britannica siglo '''Add. MS. 7138''' servatum. Eadem res, verbis paulo mutatis, apud Guillelmi Malmesburiensis opus De gestis regum Anglorum et in aliis libris manu scriptis recitatur, videlicet:
Attentio
Attentio maior manet provincia investigationis intra educationem, psychologiam, neuroscientiam, neuroscientiam cognitivam, et neuropsychologia. Inter provincias investigationis magni momenti sunt origo indiciorum signorumque sensoriorum quae attentionem generant, effectus horum indiciorum signorumque in proprietatibus accommodationis neuronorum sensoriorum, et coniunctio attentionis aliarumque rationum cognitivarum et moralium, sicut memoria laborans et vigilantia psychologica. Novum investigationis corpus, quod priores investigationes intra psychopathologiam evolvit, symptomas diagnosticas cum iniuria cerebri traumatica et eius effectibus in animos attentos consociatas investigat. Patefactiones attentionis praeterea inter culturas variant.
Coniunctiones attentionis et conscientiae sunt tam multiplices quam perennem explorationem philosophicam generant. Quae exploratio est ambo antiqua et hodie apposita, quia effectus in provinciis scientificis et medicis a valetudine mentis ad studium morbi conscientiae et intellegentiae artificialis eiusque provinciarum investigationis producere potest.
Praemium Nobelianum oeconomicarum scientiarum
Praemium Nobelianum oeconomicarum scientiarum est praemium quod ab anno 1969 hominibus doctis bene meritis de oeconomica scientia tribuitur. Re vera de praemio ab argentaria publica Sueciae in memoriam Alfredi Nobel tributo agitur.
Lucius Cassius Longinus
Lucius Cassius Longinus (natus mortuusque ignotis annis) senator Romanus fuit primo saeculo post Christum natum. Pater eius Lucius Cassius Longinus anno 11 consul suffectus erat. Ipse anno 30 summum magistratum gessit. Frater minor Gaius Cassius Longinus ei eo anno consul suffectus successit. Lucius et XVvir sacris faciundis fuit, praeterea legatus ignoatae provinciae. Uxor eius Drusilla, filia Germanici Caesaris, quam anno 38 Caligula imperator ei dempsit. Auctoritas eius in senatu magna erat. Scripsit XV libros "iuris civilis".
Notae
Lucio Casio Longino Lucije Kasije Longin
Titus Petronius Secundus
Titus Petronius Secundus (mortuus 97) fuit eques Romanus cui Domitianus praefecturam Aegypti  anno 92  mandavit et postea eum ad praefecturam praetorii promovit. Anno 96 nisi adiuvante at certe conivente Petronio praefecto una cum collega Norbano  coniuratio Domitiano fatalis facta est. Nervae fautor fuisse dicitur ː itaque cum praetoriani et eorum novus praefectus Casperius Aelianus de interfectoribus Domitiani supplicium rabidi sumere voluerunt, imperator Nerva frustra resistebat nec tamen obtinuit quia militum furori impar erat. Tum cum ceteris periit Petronius.
Tum cum in Aegypto morabatur Memnonem primis solis orientis radiis tactum pridie Idus Martias 92 canentem audisse epigrammate Graeco in inferiore parte colosseae statuae inciso testatus est, quod hodieque legere licet. Marco Mettio Rufo successerat et provinciam Marco Iunio Rufo proficiscens tradidit.
Camilla (persona Aeneidis)
In Aeneide Camilla est regina Volscorum et socia Turni in bello adversus Aenean et Troianos. Camilla est filia Metabi. Iam infans deae Dianae sacra fuerat  itaque armis gaudebat et virginitatem observabat. Non multum differt eius indoles ab Amazonibus vel ab Atalanta in mythologia Graeca, ad cuius exemplar excogitata est.
Titus Petronius Secundus
Nexus externi
Inscriptiones antiquae in colosseo Memnone repertae et in linguam Francicam versae Viatores enim vocem e lapide emissam audisse scripto testari solebant. Petronii versus ad D8 invenies.
Camilla (persona Aeneidis)
Pater ei Metabus, rex Volscorum, ob nimiam superbiam regno expulsus, Camillam sinu ferens, fugiebat necaturos populares cum flumen Amasenus viae obstitit. Tum infantem subere involutam mediae hastae adligavit et hoc votum concepit, "si Dianae deae ope infans ad alteram ripam incolumis pervenisset, tum Camillam sacram deae famulam per reliquam vitam fore". Nec dea donum sprevit. Metabus hastam cum onere pretioso in alteram ripam dimisit ac ipse tranavit. Ita Camilla virgo equae lacte nutrita et in silvis educata, mox venationi operam dedit et bellatrix quoque ferox facta est. Camilla pugnavit cum uno pectore nudato ut daret libertatem. Ita Turno Rutulorum regi auxilio adversus Troianos venit ac, turma virginum comitata, multos nobiles viros Orco dimisit, antequam ipsa ab Arrunte, qui iamdiu opportunitatem speculabatur, iaculo eminus emisso oppeteret. Tum Diana, quae mortem Camillae fatis debitam prohibere non potuerat, Opim misit quae Arruntem necaret et famulam suam ulcisceretur. Item corpus in patriam reportavit et tumulo maiorum condidit.
Vergilius matrem Camillae Casmillam vocat. Porro a grammaticis Latinis accepimus apud Etruscos camillum vel camillam dictos esse puerum vel puellam nobilem in cultu deorum sacerdoti ministerium praestantem. Unde nomen huius heroidis. Fortasse etiam Camenae, quae nymphae fontium et comites Dianae fuerunt, ad eandem verborum familiam pertinent.
Egon Bahr
Egon Bahr (natus 18 Martii 1922 in oppido Treffurt (Thuringia; mortuus die 20 Augusti 2015 Berolini) vir publicus Germaniae et sodalis SPD erat.
Cursus honorum
Bahr ab anno 1956 sodalis SPD est, annis 1960 - 1966 officium Berolini actorum diurnorum rexit. Anno 1966 legatus atque magistratus Officii Foederalis Rerum Externarum erat. Anno 1969 a Gulielmo Brandt (SPD) cancellario foederali secretarius statalis in Officio Cancellarii Foederalis factus est. Bahr tum de foederibus cum Unione Sovietica et Res publica Democratica Germanica agebat. Anno 1972 primo legatus Dietae Foederalis Germaniae electus et Administer Foederalis Officiorum Praecipuorum nominatus est. Cum Gulielmus Brandt 7 Maii 1974 a magistratibus se recedere coactus est, Bahr consilium ministrorum reliquit. Sed iam 7 Iulii a Helimuto Schmidt novo cancellario Administer Foederalis Collaborationis Oeconomicae nominatus est. 14 Decembris 1976 - post Dietam Foederalem denuo electam - non iam administer factus est sed secretarius generalis factionis suae electus est. Ad annum 1981 Bahr hoc officio fungebatur. Anno 1980 sodalis collegii ad arma reducenda factus est, cui Olavus Palme praeses ministrorum Sueciae praefuit. Ad usque annum 1990 legatus Dietae Foederalis mansit.
Ordo missae
Ordo missae sunt omnes ritus, qui sive sacerdoti sive populo servandi sunt in celebranda missa.
Partitio ordinis missae
Missa duabus partibus praecipue constat, liturgia nempe Verbi et liturgia eucharistica, quae tam arcte inter se coniunguntur, ut unum actum cultus efficiant. Praeterea quidam ritus missam aperiunt et concludunt. Ergo ordo missae in quattuor partes dividitur:
I. Ritus initiales
Ritus initiales ideo constituuntur, ut per eos fideles ad missam bene disponantur. Introitus, salutatio, actus paenitentialis, kyrie, gloria et collecta sunt partes Rituum initialium.
II. Liturgia Verbi
Liturgia Verbi componitur ex lectionibus Sacrae Scripturae, quibus alii ritus adduntur ut verba audita melius intellegantur eisque melius respondeatur. Liturgia Verbi constat: silentio, lectionibus Sacrae Scripturae, Psalmo responsorio, acclamatione ante Evangelium, homilia, professione fidei et oratione universali.
III. Liturgia Eucharistica
Liturgia Eucharistica est quasi cor totius missae, ubi sacerdos idem perficit, quod ipse Christus egit atque discipulis in sui memoriam faciendum tradidit. Sunt partes liturgiae eucharistiae: praeparatio donorum, oratio super oblata, prex eucharistica, oratio dominica, ritus pacis, fractio panis, communio et oratio post communionem.
IV. Ritus conclusionis
Ritus conclusionis constat brevibus nuntiis, benedictione et dimissione populi.
Liber
Missale Romanum ex decreto sacrosancti oecumenici Concilii Vaticani II instauratum, auctoritate Pauli PP. VI promulgatum, Iohannis Pauli PP. II cura recognitum. Editio Typica tertia. Typis Vaticanis A.D. 2002.
Pro missa celebrata secundum missalem beati Ioan. XXIII vide Ordo missæ (1962).
Imperia in Asia austro-orientali Europaea
Imperia in Asia meridio-orientali Europaea condiderunt Angli (qui postea in Regno Britanniarum comprehenduntur), Batavi, Franci, Hispani, et primi omnium Lusitani, qui urbem Malaccam (eo tempore praeclarum emporium Indis, Sinis necnon Malaiis) die 24 Augusti 1511 ceperunt. Lusitani Europaeorum omnium longissime in Asia Meridiorientali manserunt, qui anno 1999 gubernationem urbiculae Macau Sinis concederunt.
Lapeer Comitatus
Lapeer Comitatus  (Anglice:  Lapeer County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 87904 incolae (anno 2000) sunt. Comitatus, cuius caput est urbs Lapeer, die 18 Septembris 1822 creatus est. In hoc comitatu a pars incolarum haud Anglice domu (4.3 %) loquitur.
Anticonvulsivum
Anticonvulsiva sunt grex medicamentorum pharmaceuticorum, quae in morbis comitialibus vel epilepsis adhibentur. Quaeque anticonvulsiva remedium etiam psychosis bipolaris perscribuntur. In systemate classificationis Anatomici Therapeutici Chemicique Ordinis Mundi Sanitarii (OMS) anticonvulsiva sub codice N03 inveniuntur.
Grex non homogenus est, sed substantiae structuras chemicas valde diversas ostendunt, per exemplum barbiturata, benzodiazepina, carboxamida.
Notae sunt substantiae anticonvulsivae Carbamazepinum vel Valproatum.
Marius Monicelli
Marius Monicelli (natus Romae die 16 Maii 1915; Romae mortem sibi conscivit die 29 Novembris 2010 ) fuit illustris moderator cinematographicus et libellorum pellicularum scriptor Italicus.
Alexander Todea
Alexander Todea  (natus die 5 Iunii 1912 in Teleac, Transsilvania, Romania; Novi Fori Siculorum die 22 Maii 2002 mortuus) fuit archiepiscopus Fogarasiensis et Alba Iuliensis (Archidioecesis Fagarasiensis et Albae Iuliensis Romenorum) et cardinalis.
Discus Phaestius
Discus Phaestius est discus Minoensis quem archaeologi 3 Iulii 1908 apud Phaestum in Creta invenerunt. Factus ex argilla cocta, discus habet diametrum sex unciarum. Signa quorum vis est maxima parte ignota impressa sunt in superficies. Hodie iacet discus in Museo Archaeologico in urbe Heracleo.
Signa quae apparent in disco:
Franciscus Burton Harrison
Franciscus Burton Harrison (1873–1957) fuit vir publicus Civitatum Foederatarum, gubernator Philippinarum et postea consiliarius praesidibus Rei Publicae Philippinarum.
Natus est die 18 Decembris 1873 Novi Eboraci, patre Burton Norvell Harrison viro publico et iuris consulto, matre Constantia Cary Harrison mythistoriarum auctore. Alumnus fuit Universitatis Yalensis et Scholae Iuris Neo-Eboracensis.
Familia
Sex uxores duxit, quarum Franciscus Harrison iam senescens urbem Califon Novae Caesareae incolabat. Mortuus est die 21 Novembris, 1957 apud Flemington eiusdem civitatis.
Cafea expressa
Cafea expressa sive "cafaeum ilico expressum", "potio Arabica coram expressa" , "cafaeum coram expressum" , "cafaeum expresse sapidum" est coffeum modo Mediolano praeparatum. Varietas Fani Fortunae cum alcohole confecta Moretta nominatur.
Biscaia
Biscaia aut Biscagia (Hispanice: Vizcaya; Vasconice: Bizkaia) est provincia Hispanica regionis Vasconiae, capite Bilbao.
Machina expressa cafearia
Machina expressa cafearia machina est ad praeparandum cafaeum expresse sapidum.
Speriamo che sia femmina
Speriamo che sia femmina est pellicula anno 1986 a moderatore cinematographico Italico Marii Monicelli ducta, In hac pellicula, in qua enarratur de “familia” a solis mulieribus constituta quae in villa ruri in Tuscia vivit et de difficultatibus eius, agunt:
Fogaras
Fogaras (Dacoromanice Făgăraş, Theodisce Fogarasch) est urbs incolarum circiter 30.714 in comitatu Coronensis regionis Transsilvaniae et civitatis Romaniae. Medio aevo haec urbs fuit sedes comitatus Fogarasiensis.
Incolae
Anno 2011 hic 30.714 homines habitabant, inter eos 25.853 Dacoromani, 1.065 Hungari, 1.069 Zingari atque 192 Germani.
La grande guerra
La grande guerra est pellicula anno 1960 a moderatore cinematographico Italico Mario Monicelli ducta. In hac pellicula narratur vita militum in vallis munitis inter primum bellum mundanum.
Pudor
Indicia pudoris
Carolus Darwin, scientista saeculi undevicensimi, docuit corporeos pudoris effectus in erubescentiá, confusione mentis, oculis deiectis in terram, statú laxo, et capite demisso consistere. In libro The Expression of the Emotions in Man and Animals ('Expressio animi motuum in homine et animalibus'), dixit pudorem sic observatum in hominibus per orbem terrarum inveni posse. Etiam affirmavit sensús caloris cum vasodilatione faciei cutisque consociatos etiam maiorem sensum pudoris efficere potest. Fletus lacrimaeque cum pudore plerumque consociare possunt.
Otto Weidt
Otto Weidt (Rostochii natus die 2 Maii 1883; Berolini mortuus die 22 Decembris 1947) fuit anarchista et magister officinarum Germanicus, qui inter secundum bellum mundanum Iudaeis a nazistis oppressis auxilium dedit. Huius operis gratia post mortem decoratus est titulo iusto inter gentes.
Lucius Domitius Apollinaris
Lucius Domitius Apollinaris (nescimus, quando natus mortuusve sit) senator Romanus primo saeculo exeunte post Christum natum fuit.
Patria et familia
Patria eius Vercellae fuit. Primo Valeriam, filiam Publii Valerii Patruini consulis suffecti anni 82, in matrimonium duxit, deinde Valeria Vetilla uxor eius fuit. Ex illa Domitium Senecam filium et Domitiam Vetillam, quae Lucio Neratio Marcello nupsit, habuit, ex hoc Domitium Patruinum et Domitiam Apollinaris f. Fadillam et Valeriam Pollam.
Cursus honorum
Fuit legatus legionum duarum, praefectus aerarii militaris, deinde annis 93 ad usque 96 legatus Augusti pro praetore Lyciae et Pamphyliae. Iulio et Augusto anni 97 consul suffectus creatus est.
Cafea lactea
Cafea lactea sive "potio cafaei lactisque", "cafea lacte temperata" , "cafaeum lacte mixtum" est coffeum lacte mixtum quod alius populus alio modo facit. Austriani Melange, Francogalli café au lait, Germani Milchkaffe, Italiani caffelatte sive latte macchiato habent.
Tromocratia
Tromocratia (ex verbo Graeco τρομοκρατία) seu terrorismus est via finium politicorum adipiscendorum praecipue per facta violenta in civiles aut regimen civile commissa quibus metus sicut telum proditur. Tromocratia saepissime per pyrobola et minas in homines civiles iactatas effecta est. Qui tromocratia utitur tromocrates seu terrorista seu territor vocatur.
Definitio
Tromocratis per naturam est forma belli asymmetrici, sed plerumque a bello distinguitur. Cum tromocratia tantos animi adfectus evocet, definitio huius termini difficillima fuit; hodie autem nulla definitio ab omnibus accepta exsistit, quamquam inter omnes fere constat omnem violentiam contra civiles et in pace et in bello ius internationale violare.
Origo
Notio tromocratiae (Francogallice terrorisme) in Rebus Novis Francicis primum formata est. Robespierre anno 1794 haec fere verba dixit: "Si temporibus pacis res publica virtute fundatur, temporibus eversionis virtute atque terrore fundatur. Virtus, sine qua terror barbaricus sit, et terror, sine quo virtus infirma sit."
Alexander Borza
Alexander Borza (natus Albae Iuliae die 21 Maii 1887 - mortuus est Claudiopoli die 3 Septembris 1971), presbyter Ecclesiae Graecae-Catholicae, fuit botanista Dacoromanus (suum siglum scientificum est „ Borza “ ).
Burgus Sancti Laurentii
Burgus Sancti Laurentii ; olim: Anneianum  (Italiane: Borgo San Lorenzo) est oppidum Italiae et municipium, circiter 18 340 incolarum, in Regione Tuscia, in Urbe metropolitana Florentina ac in Agro Mugellano, historica ac geographica terra, situm. Incolae Burgenses, Burghiciani, Anneianenses appellantur.
Fractiones
Arliano, Casaglia, Faltona, Grezzano, Luco di Mugello, Panicaglia, Poggiolo-Salaiole, Polcanto, Rabatta, Razzuolo, Ronta, Sagginale.
Rudolphus Weigl
Rudolphus Stefan Jan Weigl (natus Preroniae in Moravia die 2 Septembris 1883; mortuus in Zakopane die 11 Augusti 1957) fuit biologus Polonicus. Et peritus microbiologiae fuit et vaccinam contra typhum inventus est.
Weigl inter secundum bellum mundanum Iudaeis a nazistis oppressis auxilium dedit. Huius operis gratia post mortem anno 2003 decoratus est titulo iusto inter gentes.
Alma mater eius Universitas Leopolitana deinde Universitas Iagellonica fiut.
Robertus Owen
Robertus Owen (natus die 14 Maii 1771 Neapoli Montgomeriensis comitatus; ibidem mortuus die 17 Novembris 1858) officinarum magister Britannicus, socialismo praecurrens societatem cooperativam condidit, ac finitionem "temporis laboris ad octo horas cum octo horis otio et octo horis somnio" postulavit iuri laborandi. Etiam ad laborem impuberum abrogandum et ius educationis et sanitatis curam protegendum conatus est.
Filastrius (episcopus Brixiensis)
Filastrius Brixiensis, sive Brixianus (natus verisimiliter circum annum 330; mortuus ante diem 4 Aprilis 397) fuit iuxta traditionem sextus episcopus Brixiensis. Forsan anno 360 sacerdos et forsan anno 380 episcopus factus est, sed non origine Brixiensi fuit. Missionarius peregrinatus est toto orbe. Ibi animum valde in religionem Iudaicam, Romanam paganam et haereses Antiquitatis Posterioris (imprimis haeresem Arianam) intendit. Mediolani in episcopum Arianum Auxentium se gessit. Anno 381 in partem concilii Aquileiensis venit.
Verisimiliter inter annos 370 et 380 Diuersarum hereseon librum composuit, scripturam amplam contra haereses in 156 capita digestam. Panarion Epiphanii fonte usus est. Una cum Panarion Diuersarum hereseon libro ab Augustino fonte usus est cum librum suum De haeresibus scripsit. Augustinus vero diuersarum hereseon librum acri subtilique ingenio et iudicio percensuit et putavit Filastrium doctrinas haereses putavisse, quas non sunt.
Successor suus Gaudentius diem mortis suum 18 Iulii putat. Iuxta glossam manuscripti mediaevalis, Filastrius in ecclesia sancti Andreae iuxta Portam Romanam Brixiae sitam sepultus est. Hodie reliquiae suae una cum eis sancti Apollonii in ecclesia cathedrali Brixiensi iacent.
Georgius Ţiţeica
Georgius Ţiţeica (natus in Turnu Severin secundum Calendarium Iulianum die 16 Octobris 1873 - mortuus est Bucarestae die 5 Februarii 1939 ) fuit mathematicus Dacoromanus qui apud Bucarestae Universitatem docuit et de geometria differentiali scripsit. Şerban Ţiţeica tertius filius Georgii clarus physicus fuit.
Gaius Cassius Longinus (consul 30)
Gaius Cassius Longinus (natus anno ignoto, mortuus forsitan anno 69) senator Romanus fuit primo saeculo post Christum natum. Pater eius Lucius Cassius Longinus anno 11 consul suffectus erat. Ipse anno 30 fratri suo Lucio Cassio Longino consul suffectus successit. Uxor eius Iunia Lepida, pronepos Augusti, erat. Anno 40/41 proconsul Asiae fuit, sed a Caligula imperatore, qui ab oraculo audivit se a Cassio quodam interfectum iri, revocatus supplicium supremum passurus erat nisi Caligula interim a Cassio Charea caesus esset. Annis 45 ad usque 49 legatus Augusti pro praetore Syriam administravit. Anno 58 iurgia Puteoliensium mitigabat. Post mortem Lucii Pedanii Secundi praefecti urbi impetravit, ut omnis familia eius supplicio affecti essent. Anno 65 coniurationis accusatus in Sardiniam relegatus est, sed a Vespasiano revocatus est. Praeterea iurisconsultus praeclarus fuit et caput scholae Sabinianae fuit. Ei Gnaeus Arulenus Caelius Sabinus, consul suffectus anni 69 successit.
Lepidosiren paradoxa
Lepidosiren paradoxa est species piscium quae in paludibus fluminibusque Americae Meridionalis habitat.
Iulianus Gemma
Iulianus Gemma (Romae die 2 Septembris 1938 natus; Centumcellis autocineti sinistru casu die 1 Octobris 2013 mortuus) fuit histrio Italicus.
Şerban Ţiţeica
Şerban Ţiţeica (natus Bucarestae die 27 Martii 1908 – ibidem mortuus est die 28 Maii 1985), mathematici Georgii Ţiţeica tertius filius, fuit physicus Dacoromanus.
Cryptozoologia
Cryptozoologia (Graece κρυπτός 'occultatum' + ζῷον 'animal' + λόγος 'studium') est genus scientiae falsae, investigatio animalium de quibus an sint aut non sint nescitur. Exempli gratia, vivorum animalium investigatio quae esse exstincta creduntur, sicut dinosauriorum; animalium quibus est nihil indicii physici, tamen quae in mythologia vel fabulis apparent aut visa esse fama sunt sicut Yeti et Chupacabra; ferarum quae esse maxime procul a territorio endemico visa sunt, sicut "Alienorum Magnorum Felium."
Animalia quae a cryptozoologicia investigantur Anglice cryptid appellantur, quod verbum anno 1983 Ioannes Wall fecit.
Cryptozoologia esse ramus zoologiae vel disciplina scientiae non agnota est. Est exemplum scientiae falsae ob fiducia in fabellis et fabulis.
Catharina Deneuve
Catharina Deneuve (nata Catherine Fabienne Dorléac die 22 Octobris 1943 Lutetiae) est actrix Francica.
Genus non binarium
Genus non binarium, sive genus imbinarium (Anglice nonbinary ; Theodisce divers sive nichtbinär ), est genus hominum, qui sese nec mulieres nec viros appellant. Quae notio ad identitatem personalem, non ad sexum corporis pertinet.
Sunt homines non binarii qui sese in genus tertium describant; plures autem sese inter, aut extra, atque interdum contra genera quae viri et feminae appellantur esse ponunt.
Numquam pendet hic identitas a corpore, aut sexualitate, aut aperta generis specie. Significationem non habet apud hac re apparentia alicuius feminina, aut masculina, aut inter se.
Numerus hominum non binariorum tempore hodierno ampliat; quod est signum de mutabilitate hominum personae, quod a tempore culturaque societateque pendet.
Anno 2012, dies hominis genus non binarii decreta est ad iura humana conscientiam de genere non binario promovenda.
Arminius Theophilus Wegner
Arminius (vulgo Armin) Theophilus Wegner (natus Elberfeldiae die 16 Octobris 1886; Romae mortuus die 21 Maii 1978) fuit poeta et scriptor Germanicus, qui contra Adolfi Hitler tyrannidem antisemitismumque et de generis Armenorum occidione scripsit. Ipsi Adolfo Hitler epistulam publicam contra Iudaeorum persecutiones reclamantem misit, propter quam comprehensus est. Post quattuor autem menses e custodia dimissus, e Germania in Angliam, Palaestinam, et postremo in Italiam migrare potuit. Propter opera sua anno 1968 titulo iusto inter gentes decoratus est.